stanford-oval/wikipedia huggingface dataset:
Topi Kohonen
Valikoitu rooliluettelo > Teatteri

Henrik Bergström, Järjen ja tunteen tyttäret 2022
Vladimir, Kekkosen tytär 2020
Tohtori, Kuningas kuolee 2019
Herra Hakkarainen, Herra Hakkaraisen seitsemän ihmettä 2019
Simo, Supermarsu, 2019
Nuori Heimo, Patriarkka 2017
Elias Lönnrot, Koirien Kalevala 2017
Aleksi/Valtu/Päkki, Täällä pohjantähden alla 2017
Jean-Michel, Lainahöyhenissä 2016
OT Toivio, Esitystalous 2016
Pekka Himanen, Rakkaita pettymyksiä rakkaudessa 2016
Mozart, Amadeus 2015
Romeo, Romeo ja Julia 2014
Frank, Seitsemännen portaan enkeli 2014
Valikoitu rooliluettelo > Elokuvat ja lyhytelokuvat

| Vuosi | Elokuva | Rooli |
| --- | --- | --- |
| 2011 | Tunnevammoja | Mika |
| 2013 | Vuonna 85 | Mauno Peppone |
| 2014 | Anselmi - Nuori ihmissusi | Paimenpoika |
| 2019 | Selim - Erään säveltäjän elämä | Hinke Blomberg |
Valikoitu rooliluettelo > Sarjat

| Vuosi | Sarja | Rooli |
| --- | --- | --- |
| 2021 | Hautalehto: Kylmä syli | Jere Kuikka |
| 2022 | Piiritys | Janne Jalas |
Quedlinburg

| Quedlinburg |
| --- | --- |
 Näkymä Quedlinburgin linnavuorelle ja  Quedlinburgin luostarille.
 lippu:  vaakuna
 Quedlinburg
 Koordinaatit: 51°47′30″N, 11°08′50″E 
Valtio:  Saksa
Osavaltio:  Saksi-Anhalt
Piirikunta:  Harz
Pinta-ala:  
 – Kokonaispinta-ala:  120,44 km²
Väkiluku (2015):  24 555
 – Väestötiheys:  203,9 as./km²
 
 www.quedlinburg.de 
Infobox OKVirheellinen NIMI-arvo: 
Quedlinburg on kaupunki Saksi-Anhaltin osavaltiossa, Saksan keskiosassa. Se sijaitsee hieman pohjoiseen Harzvuoristosta, Bodejoen varrella, Magdeburgista lounaaseen. Kaupungissa on arviolta 24 555 asukasta (vuonna 2015) ja sen pinta-ala on 120,44 neliökilometriä.
Quedlinburg mainitaan ensimmäisen kerran historiallisissa lähteissä vuonna 922, kuningas Henrik I Linnustajan allekirjoittamassa asiakirjassa. Quedlinburgin kaupunkikehityksen katsotaan alkaneen vuonna 994, kun se vastaanotti kauppa- ja rahanlyöntioikeudet keisari Otto III:lta. Vuosina 1426–1477 Quedlinburg oli myös osa Hansaliittoa.
Vuodesta 1994 lähtien Quedlinburgin historiallinen vanhakaupunki ja linnavuori ovat olleet listattuna Unescon maailmanperintöluettelossa. Vuonna 2001 kaupunkiin avattiin myös Saksan Unescon maailmanperintökohteiden liiton päämaja.
Aiheesta muualla

Kuvia tai muita tiedostoja aiheesta Quedlinburg Wikimedia Commonsissa
Viralliset sivut
Quedlinburgin vanhankaupungin ja linnavuoren esittely Unescon sivuilla
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Englannin punta

| Englannin punta |
| --- | --- |

ISO 4217 -koodi:  GBP
Keskuspankki:  Bank of England
Symboli:  £
Käyttäjät:   Yhdistynyt kuningaskunta  9 Britannian merentakaista aluetta    Brittiläinen Antarktiksen alue    Falklandinsaaret    Gibraltar    Saint Helena, Ascension ja Tristan da Cunha    Etelä-Georgia ja Eteläiset Sandwichsaaret    Brittiläinen Intian valtameren alue    Guernsey    Jersey    Mansaari
Inflaatio:  0,0 %, 2015
Jaettava yksikkö:  penny (p)
Englannin punta on Britannian rahayksikkö. Yksi punta jakaantuu (vuodesta 1971 lähtien) sataan pennyyn. Vuoden 2011 keskikurssin mukaan noin 0,87 puntaa vastasi yhtä euroa. Keskuspankki on Bank of England. Punnan ISO 4217 -valuuttakoodi on GBP.
Englanniksi punta on virallisesti pound sterling, lyhyesti pound, puhekielessä myös quid, nicker tai sterling.
Suomen kielessä valuuttaa kutsutaan Englannin punnaksi, vaikka Englanti onkin vain yksi Britannian osa. Punnan symbolina käytetään £-merkkiä, joskus ₤.
Historia

Punnan nimi (engl. pound) on samaa alkuperää kuin brittiläinen paino­yksikkö pauna. Alun perin, kun hopeaa käytettiin pää­asiallisena raha­metallina, punta laskuyksikkönä vastasikin arvoltaan yhtä paunaa hopeaa.  Aikojen kuluessa punta ja pauna kuitenkin erkaantuivat toisistaan raha- ja paino­yksiköinä.
Kulta­kannan aikana vuodesta 1816 lähtien yksi punta vastasi laki­sääteisesti arvoltaan 113 graania eli noin 7,32227683 grammaa kultaa. Tämä kulta-arvo oli voimassa lähes sata vuotta, mutta vuonna 1914 ensimmäisen maailman­sodan aikana kulta­kannasta luovuttiin. Britanniassa vallitsi sota-aikana ja sen jälkeen voimakas inflaatio.
Vuonna 1925 Britanniassa palattiin kulta­kantaan, ja inflaatiosta huolimatta punnalle vahvistettiin sama kulta-arvo kuin sillä oli ollut ennen sotaa. Oikeus vaihtaa punta­setelit kultaan oli kuitenkin enää vain muiden maiden keskus­pankeilla, ei yksityis­henkilöillä. Uudelleen palautettu kulta­kanta oli voimassa vain vuoteen 1931.
Englanti ilmoitti 1. maaliskuuta 1966 siirtyvänsä kymmenellä jaolliseen rahayksikköön helmikuussa 1971. Ennen vuoden 1971 Decimal Day -rahauudistusta punta jaettiin 20 šillinkiin, joista jokainen vastasi 12 penniä. Punnassa oli siis 240 penniä. Ennen vuotta 1960 penni jakautui vielä neljään farthingiin. Lisäksi oli käytössä yksikkö guinea, joka vastasi yhtä puntaa ja yhtä šillinkiä, yhteensä siis 21 šillinkiä. Yhden guinean rahoja tosin oli lakattu lyömästä jo 1800-luvun alkupuolella, mutta laskuyksikkönä guineaa käytettiin useissa yhteyksissä kauan sen jälkeenkin. Vanhaa systeemiä kutsutaan joskus £sd-systeemiksi. Tämä johtuu siitä, että punnan merkki on £ (roomalaisesta librasta), šillingin s (roomalaisesta soliduksesta) ja pennyn d (roomalaisesta denaarista).
Setelit

Yhdistyneessä kuningaskunnassa on käytössä useita seteleitä, joiden kelpoisuus vaihtelee alueittain ja osittain myös sen mukaan, mitä rahan vastaanottaja kelpuuttaa maksuksi. Seteleitä painavat Bank of England, Skotlannissa Royal Bank of Scotland, Bank of Scotland ja Clydesdale Bank sekä Pohjois-Irlannissa Bank of Ireland, First Trust Bank, Ulster Bank ja Danske Bank. Myös jotkin muut Britannialle kuuluvat alueet, kuten Kanaalisaaret, käyttävät omia seteleitään. Vain Englannin pankin painamissa seteleissä on kaikissa monarkin, tällä hetkellä Elisabet II:n, muotokuva. Muut pankit käyttävät omia kuva-aiheitaan ja joskus painattavat myös erikoisseteleitä merkkihenkilöiden ja merkittävien tapahtumien kunniaksi – esimerkiksi Ulster Bank laski vuonna 2007 kiertoon miljoona 5 punnan seteliä, joissa oli edesmenneen jalkapalloilija George Bestin kuva. Eri alueiden seteleille on kuitenkin yhteistä, että niiden punta-arvo on Englannin punnan mukainen.
Käytössä olevat setelit ja kolikot > Kolikot

Yhden punnan kolikoiden kääntöpuoli on joka vuosi erilainen.
Vielä toistakymmentä vuotta rahanuudistuksen 1971 jälkeen liikkeessä oli myös vanhoja šillingin ja kahden šillingin kolikoita, jotka olivat käypiä viiden ja kymmenen pennin, toisin sanoen 1/20 ja 2/20 punnan eli yhden tai kahden vanhan šillingin arvoisia. Nämä kolikot olivat myös saman kokoisia ja samasta metalliseoksesta valmistettuja kuin uudet viiden ja kymmenen pennin kolikot.
| Arvo | Nimi | Etupuoli | Kääntöpuoli | Halkaisija   (mm) | Paksuus   (mm) | Paino   (g) | Koostumus | Syrjä | Liikkeellelasku |
| --- | --- | --- | --- | --- | --- | --- | --- | --- | --- |
| 1 p | One penny | Monarkki (Elisabet II tai Charles III) | osa Yhdistyneen kuningaskunnan vaakunasta | 20,3 | 1,52   1,65 | 3,56 |  pronssi (1971 – syyskuu 1992)  kuparipintainen teräs (syyskuusta 1992–)  | sileä | 1971 |
| 2 p | Two pence | Monarkki (Elisabet II tai Charles III) | osa Yhdistyneen kuningaskunnan vaakunasta | 25,9 | 1,85   2,03 | 7,12 |  pronssi (97 % Cu, 2,5 % Zn, 0,5 % Sn) 1971–1992  kuparipintainen teräs  (syyskuusta 1992–, 1998 molemmat seokset) | sileä | 1971 |
| 5 p | Five pence | Monarkki (Elisabet II tai Charles III) | osa Yhdistyneen kuningaskunnan vaakunasta | 18 | 1,7   1,89 | 3,25 |  kuparinikkeli (75:25)   (nikkelipäällysteistä terästä 2012–)  | hiottu | 1990 |
| 10 p | Ten pence | Monarkki (Elisabet II tai Charles III) | osa Yhdistyneen kuningaskunnan vaakunasta | 24,5 | 1,85   2,05 | 6,5 |  kuparinikkeli (75:25)   (nikkelipäällysteistä terästä 2012–)  | hiottu | 1992 |
| 20 p | Twenty pence | Monarkki (Elisabet II tai Charles III) | osa Yhdistyneen kuningaskunnan vaakunasta | 21,4 | 1,7 | 5 | kuparinikkeli (84:16) | sileä ja seitsenkulmio | 1982 |
| 50 p | Fifty pence | Monarkki (Elisabet II tai Charles III) | osa Yhdistyneen kuningaskunnan vaakunasta | 27,3 | 1,78 | 8 | kuparinikkeli (75:25) | sileä ja seitsenkulmio | 1997 |
| 1 £ | One pound | Monarkki (Elisabet II tai Charles III) | osa Yhdistyneen kuningaskunnan vaakunasta | 22,5 | 3,15 | 9,5 | nikkelimessinki | hiottu | 1983 |
| 2 £ | Two pounds | Monarkki (Elisabet II tai Charles III) | Britannia (henkilöitymä) | 28,4 | 2,5 | 12 | sisempi: kuparinikkeli   ulompi: nikkelimessinki | hiottu | 2016 |
Käytössä olevat setelit ja kolikot > Setelit

Käytössä olevat setelit: viisi, kymmenen, 20 ja 50 puntaa.
| Kuva> Etupuoli | Kuva> Kääntöpuoli | Arvo   (£) | Mitat (mm) | Väri | Kuvaus> Etupuoli | Kuvaus> Kääntöpuoli | Liikkeellelasku | Pois käytöstä |
| --- | --- | --- | --- | --- | --- | --- | --- | --- |
|  |  | 5 | 135 × 70 | vihreä | Monarkki (Elisabet II tai Charles III) | Elizabeth Fry | 2002 | 2017 |
|  |  | 5 | 125 × 65 | turkoosi/sininen | Monarkki (Elisabet II tai Charles III) | Winston Churchill | 2016 |  |
|  |  | 10 | 142 × 75 | oranssi | Monarkki (Elisabet II tai Charles III) | Charles Darwin | 2000 | 2018 |
|  |  | 10 | 132 × 69 | oranssi | Monarkki (Elisabet II tai Charles III) | Jane Austen | 2017 |  |
|  |  | 20 | 149 × 80 | vaaleanpunainen | Monarkki (Elisabet II tai Charles III) | Sir Edward Elgar | 1999 | 2010 |
|  |  | 20 | 149 × 80 | violetti | Monarkki (Elisabet II tai Charles III) | Adam Smith | 2007 |  |
|  |  | 50 | 156 × 85 | punainen | Monarkki (Elisabet II tai Charles III) | Matthew Boulton & James Watt | 2011 |  |
Käytössä olevat setelit ja kolikot > Juhlarahoja

Juhlarahoissa (kolikot) yleisin nimellisarvo on viisi puntaa, jonka arvoisia kolikoita nimitetään yleisesti kruunuiksi (engl. crown). Britannia-sarjan hopearahojen nimellisarvoja ovat 20 pennyä (1/10 unssia), 50 pennyä (1/4 unssia), yksi punta (puoli unssia) ja kaksi puntaa (yksi troy-unssi puhdasta hopeaa) sekä kultarahoissa kymmenen (1/10 unssia), 25 (1/4 unssia), 50 (puoli unssia) tai sata (yksi troy-unssi puhdasta kultaa) puntaa. Nämä rahat eivät yleisesti kierrä maksuliikenteessä, sillä niillä on useimmiten suurempi keräily- tai muu arvo kuin nimellisarvo ja ne lasketaan liikkeelle useimmiten nimellisarvoa korkeampaan hintaan. Juhlarahat ja Britannia-sarjan rahat ovat teknisesti kuitenkin käypiä maksuvälineitä.
Käytössä olevat setelit ja kolikot > Sovereign-punta

Poikkeuksena kaikista muista Britannian hallituksen päätöksellä lyödyistä tai painetuista maksuvälineillä ei ns. sovereign-punnalla ole lyötyä nimellisarvoa. Sovereign on 7,98 grammaa painava, 22 karaatin kullasta lyöty raha, jonka kääntöpuolella on tavallisesti kuvattuna Pyhä Yrjö surmaamassa lohikäärmettä. Sovereignin koko ja seos ovat olleet muuttumattomat vuodesta 1817 lähtien. Sovereignit olivat 20 šillingin kultarahoja, mutta niiden käyttö maksuvälineenä päättyi käytännössä ensimmäiseen maailmansotaan. Eräät siirtomaiden rahapajat, kuten Etelä-Afrikan rahapaja, löivät niitä kuitenkin ensimmäisen maailmansodan jälkeen. Britannia aloitti sovereignien uudelleenlyönnin vuonna 1957, ja punnan desimalisoinnin jälkeen yksi sovereign alkoi vastata 100 pennyä aiemman £sd-järjestelmän 20 šillingin eli 240 pennyn sijasta. Vuodesta 2000 alkaen kuninkaallinen rahapaja on lyönyt sovereigneja vuosittain. Sovereign-puntiin kuuluu myös puoli sovereignia (eli puoli puntaa), tupla-sovereign (kaksi puntaa) sekä viiden punnan sovereign. Jaonnaississa ja kerrannaisissa puhtaan kullan määrä pysyy aina samassa suhteessa. Vaikka sovereignit ovat käypää rahaa, niiden arvo määräytyy kullan hinnan ja keräilyarvon mukaan.
Ruorasmäki

| Ruorasmäki |
| --- | --- |
 fiRuorasmäki 
 61°30′11″N, 26°28′44″E 
Valtio:  Suomi
Maakunta:  Etelä-Savon maakunta
Kunta:  Mäntyharju
Entinen kunta:  Pertunmaa
Ruorasmäki on  kylä Mäntyharjulla entisen Pertunmaan kunnan pohjoisosassa sijaitseva kylä, josta on Pertunmaan kirkonkylään noin kymmenen kilometriä. Kylä sijaitsee Pertunmaalta Joutsaan vievän Joutsantien (seututie  428) varressa.
Kylän ydinalue on seutukaavassa kulttuurimaisema-aluetta, ja asutus on keskittynyt Kassinmäen etelärinteen peltomaisemaan, jota halkovat kylätiet. Peltojen ympäristön maisema on metsäistä, vaikka puustoakin on paljon hakattu. Metsissä on sekä lehti- että havupuustoa, ja metsät ovat tehokkaassa metsätalouskäytössä. Kassinmäen itärinteessä tavataan uhanalaista myyränporrasta. Kylän alueella on 25 järveä ja lampea. Ruorasmäen kylällä on myös useampia maatiloja, joskin maatilojen määrä on vuodesta 2009 lähtien vähentynyt alle puoleen.
Ruorasmäki on mainittu ensimmäisen kerran 1500-luvun kyläluettelossa. Silloin se oli osa Suur-Sysmää. Ruorasmäen kyläkoulun rakennusta pidetään kulttuurihistoriallisesti arvokkaana. Koulutoiminta on jo loppunut, mutta se on toiminut myöhemmin kylätalona. Kulttuurihistoirallisesti merkittävinä pidetään myös Aution ja Myntin vanhoja piharakennuksia.
Kylällä on vilkasta yhdistys- ja seuratoiminta. Kylällä toimii urheiluseura, lähetyspiiri ja kylätoimikunta.
Aiheesta muualla

Tietoja Joutsjärvi-Ruorasmäen kylien asuttamisesta jne. (Arkistoitu – Internet Archive)
Mudroksen aselepo

Mudroksen sopimus allekirjoitettiin Britannian HMS Agamemnonilla. Kuva on vuodelta 1915.
Englantilais-ranskalainen laivasto Moudrosin lahdella
Mudroksen aselepo (turk. Mondros Mütarekesi) oli sopimus vihollisuuksien lopettamisesta ensimmäisen maailmansodan Lähi-idän rintamalla. Se solmittiin ympärysvaltojen ja Osmanien valtakunnan välillä 30. lokakuuta 1918 ja vihollisuudet päättyivät 31. lokakuuta. Varsinaiset rauhansopimukset tehtiin myöhemmin: Sèvresin rauhansopimus 1920 ja Turkin vaatimuksesta solmittu Lausannen sopimus vuonna 1923.
Lähi-idän sota oli syksyllä 1918 kääntynyt ympärysvalloille voitokkaaksi. Brittiläiset joukot tekivät syyskuussa Megiddossa läpimurron Palestiinaan ja osmanien rinnalla taistellut Bulgaria antautui syyskuun lopussa käydyn Thessalonikin taistelun jälkeen. Osmanivaltio lähetti tällöin rauhandelegaation Egeanmeren Límnoksen saaren Moúdroksenlahdelle. Turkkilaisten pääneuvottelijana oli laivastoministeri Hüseyin Rauf Orbay ja ympärysvaltojen pääneuvottelijana Britannian Mustanmeren laivaston komentaja amiraali Somerset Gough-Calthorphe. Neuvosto-Venäjä ei ollut mukana asiasta sovittaessa, koska se oli irrottautunut sodasta Brest-Litovskin rauhansopimuksella maaliskuussa 1918.
Rauhanehdot merkitsivät Osmanien valtakunnan antautumista. Sopimus sisälsi 25 artiklaa. Sopimuksen nojalla ympärysvallat miehittivät Bosporinsalmen ja ottivat kaikki rautatie- ja lennätinlinjat valvontaansa. Osmanivaltio sitoutui riisumaan aseista koko armeijansa sisäisen järjestyksen ylläpitoon tarvittavia joukkoja lukuun ottamatta ja vapauttamaan ympärysvaltojen sotavangit sekä poistamaan kahden kuukauden kuluessa maasta kaikki Saksan ja Itävallan sotilashenkilöt. Ympärysvalloilla oli oikeus miehittää voimakeinoilla koko Osmanivaltio, jos turvallisuustilanne sitä vaati (artikla 7). Ympärysvallat voisivat tarvittaessa miehittää armenialaisten asuttamat alueet (artikla 24). Sopimuksessa ei ollut velvoitteita ympärysvalloille.
Sopimuksen toimeenpano sujui nopeasti, paitsi Mosulissa, jossa osmaniarmeija kieltäytyi antautumasta. Tilanne saatiin siellä ratkaistuksi parin viikon kuluessa. Turkin myöhemmät johtajat ovat vaatineet Mosulin palauttamista Turkille, koska se ei ollut ympärysvaltojen hallussa Mudroksen sopimusta solmittaessa.
Aiheesta muualla

”Mudros Agreement: Armistice with Turkey (October 30, 1918)” (teksti kokonaisuutena (englanniksi)), volume 6, German History in Documents and Images, German Historical Institute, Washington, DC. Lähde www.germanhistorydocs.ghi-dc.org.
Glynis Johns

| Glynis Johns |
| --- | --- |
 Glynis Johns vuonna 1952.
Henkilötiedot
Syntynyt: 5. lokakuuta 1923 Pretoria, Etelä-Afrikka
Kuollut: 4. tammikuuta 2024 (100 vuotta) Los Angeles, Kalifornia, Yhdysvallat
Ammatti:  näyttelijä, tanssija, laulaja, pianisti
Puoliso:  Anthony Forwood (1942–1948) David Foster (1952–?) Cecil Henderson (1960–1962) Elliott Arnold (1964–?)
Lapset:  Gareth Forwood (1945–2007)
Näyttelijä
Aktiivisena:  1935–1999
Palkinnot
 Parhaan naispääosan Tony  1973 A Little Night Music 
Aiheesta muualla
IMDb 
Elonet
Glynis Johns (5. lokakuuta 1923 Pretoria, Etelä-Afrikka – 4. tammikuuta 2024 Los Angeles, Kalifornia, Yhdysvallat) oli brittiläinen näyttelijä. Hän työskenteli sekä elokuvissa, televisiossa että teatterissa. Hän sai parhaan naissivuosan Oscar-ehdokkuuden roolistaan elokuvassa Maankiertäjät (1960). Hänet palkittiin Tonylla vuonna 1973 roolistaan Stephen Sondheimin A Little Night Music -musikaalissa. Hänet tunnetaan myös muun muassa Vilma Pankin (engl. Winifred Banks) roolistaan musikaalielokuvassa Maija Poppanen (1964).
Johns oli neljästi naimisissa. Hänellä oli yksi lapsi. Glynis Johns nimettiin Disney-legendaksi vuonna 1998.
Johns kuoli 100-vuotiaana Los Angelesissa 4. tammikuuta 2024.
Aiheesta muualla

Glynis Johns Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  SNAC  IdRef
Luettelo Fruits Basket -sarjan hahmoista

Tämä artikkeli kertoo Fruits Basket -anime- ja -mangasarjan hahmoista.
Tōrun perhe ja ystävät > Tōru Honda

Tōru on Fruits Basketin päähenkilö. Tōru on hyväsydäminen, kiltti, kohtelias, optimistinen ja itsetön. Hän rakastaa ruoanlaittoa. Tarinan alussa Tōru on joutunut asumaan teltassa, sillä hänen isoisänsä talo joutui remontoinnin. Teltta sijaitsee Tōrun tietämättä Sōman perheen alueella. Tōru kohtaa Sōman perheen ja muuttaa näille asumaan vastineeksi kotitöiden tekemisestä. Tarinan kuluessa Tōru rakastuu Kyōon. Tōru haluaa ratkaista Sōman perheen kirouksen.
Tōrun perhe ja ystävät > Arisa Uotani

Arisa on entinen jengin jäsen ja yksi Tōrun parhaista kavereista siitä lähtien, kun Tōrun äiti auttoi Arisaa pääsemään eroon jengistä. Arisa on ulkoapäin kova ja röyhkeä, joskus jopa väkivaltainen, mutta kavereiden kesken herkkä henkilö. Arisa on erittäin suojelevainen Tōrusta.
Tōrun perhe ja ystävät > Saki Hajanima

Saki on Arisan ohella yksi Tōrun parhaista kavereista. Saki on psyykikko, joka pystyy omien sanojensa mukaan aistimaan ihmisten "auroja" ja lähettämään sähköisiä aaltoja. Saki on tarkkaavainen ja kohtelias ja tykkää syömisestä. Saki pukeutuu goottilaiseen lolitatyyliin. Saki on Arisan tavoin erittäin suojelevainen Tōrusta.
Tōrun perhe ja ystävät > Katsuya Honda

Katsuya on Tōrun kuollut isä ja Kyoko Hondan puoliso. Hän esiintyy vain takaumissa. Katsuya kuolee keuhkokuumeesta kolme vuotta Tōrun syntymän jälkeen. Hän tapaa Kyoko Hondan nuorena ja he rakastuvat.
Tōrun perhe ja ystävät > Kyoko Honda

Kyoko on Tōrun kuollut äiti ja Katsuya Hondan vaimo. Kyoko esiintyy vain takaumissa ja valokuvissa, joita Tōru vaalii. Kyoko kuului nuoruudessaan nuorison moottoripyöräjengiin. Hän tapaa Katsuyan ja rakastuu tähän, kun Katsuya on Kyokon puolella sen jälkeen, kun hänen vanhempansa hylkäsivät hänet. Katsuya auttaa Kyokoa pääsemään irti jengielämästä. Pariskunta saa lapsen, Tōrun. Kyoko järkyttyy Katsyan äkillisestä kuolemasta ja on melkein itsemurhan partaalla, ennen kuin muistaa, että 3-vuotias Tōru tarvitsee häntä. Kyoko kasvattaa Tōrua uskomaan, että kaikkien on tunnettava itsensä tarpeelliseksi, ja auttaa Arisaa jättämään oman jenginsä. Kyoko piti Tōrua elämänsä tärkeimmäksi ihmiseksi. Kyoko kuolee muutama kuukausi ennen sarjan alkua, kun hän jää auton alle. Kyō on paikalla onnettomuuden sattuessa, mutta ei pysty pelastamaan häntä paljastamatta kiroustaan, ja kuulee Kyon viimeiset sanat: "En anna sinulle koskaan anteeksi". Sarjan lopussa paljastuu, että hänen viimeisten hetkiensä takauma osoittaa, että hän ei kanna kaunaa Kyoa kohtaan ja että hän yritti itse asiassa sanoa: "En anna sinulle koskaan anteeksi, jos et pidä lupaustasi suojella Tohrua" – tämä on teko, jolla Kyōa vaaditaan suojelemaan Tohrua. Kyoko ei koskaan kantanut kaunaa Kyōa kohtaan.
Sōman perhe > Kaksitoista

Sōman perheen kaksitoista kantavat kirousta Kirous muuttaa perheen jäsenen eläimeksi, jos hän heikentyy henkisesti tai halaa vastakkaisen sukupuolen edustajaa. Kukin kahdestatoista muuttuu yhdeksi eläinradan eläimeksi. Esimerkiksi Kisa löydetään tiikerin hahmossa, koska häntä on kiusattu jatkuvasti koulussa erikoisen väristen hiustensa vuoksi.
Sōman perhe > Kaksitoista > Ayame Sōma

| Ayame Sōma |
| --- | --- |
Nimi japaniksi:  草摩 綾女
Henkilötiedot
Eläinradalla:  käärme
Ammatti:  cosplay-ompelimon omistaja
Sukupuoli:  mies
Ikä:  27
Sukulaiset:  Yuki (pikkuveli)
Ayame Sōma on Yukin isoveli. Hänellä on pitkät, valkeat hiukset ja hän on luonteeltaan räväkkä. Ayame tahtoo aina olla huomion jakamattomana keskipisteenä. Hän omistaa pukuompelimon, jossa hän työskentelee kauniin, cosplaypukuihin pukeutuvan ompelijattaren kanssa. Hän valmistaa pukuja niille, jotka haluavat aitoa käsityötä ja toisaalta tilauspukuja heille, jotka haluavat toteuttaa erilaisia, joskus intiimejä fantasioitaan.
Sōman perhe > Kaksitoista > Hatori Sōma

| Hatori Sōma |
| --- | --- |
Nimi japaniksi:  草摩 はとり
Henkilötiedot
Eläinradalla:  lohikäärme; muuttuu merihevoseksi
Ammatti:  lääkäri
Sukupuoli:  mies
Ikä:  27
Hatori Sōma on melankolinen lääkäri, jonka toisen silmän Akito Sōma on hakannut sokeaksi kuultuaan Hatorin ja tämän "kahteentoista" kuulumattoman tyttöystävä Kanan naimisiinmenoaikeista. Akito raivostui kuultuaan tästä, koska piti sitä ilmeisesti uhkauksena valtaansa kohtaan. Kana ahdistui, ja lopulta Hatori joutui omin käsin pyyhkimään tämän muistot heidän yhdessäoloajastaan pois.
Sōman perhe > Kaksitoista > Hatsuharu Sōma

| Hatsuharu Sōma |
| --- | --- |
Nimi japaniksi:  草摩 潑春
Henkilötiedot
Eläinradalla:  härkä
Sukupuoli:  poika
Hatsuharu Sōma on Kyōta, Yukia ja Tōrua vuoden nuorempi. Hatsuharu on yleensä huomaavainen ja mukava, mutta suuttuessaan hän muuttuu "Mustaksi Haruksi", joka riehuu hurjana. Mustaa Harua ei pysäytä oikein mikään. hän on kertonut rakastuneensa ensimmäistä kertaa Yukiin. Toisaalta hän puhuu mielellään hieman arvoituksellisesti ja saattaa tahallaan hämmentää keskustelukumppania.Hatsuharu on Hirolle isovelihahmo, ja hän ojentaa toisinaan Hiroa kun tämä loukkaa jotakuta terävällä puheellaan.